(F° 54) Venerabilibus et discretis viris dominis Decano et Capitulo Ecclesie Senonensis, Stephanus miseratione divina Episcopus Parisiensis, cum debitis reverencia et honore, salutem. A vestra benivolentia et gracia speciali, ex concessione vestra Nos, pro complendis hiis que occasione novi ingressus ecclesie nostre Parisiensis et ante ingressum nostrum predictum, Ecclesie vestre Senonensi Metropolitane nostre, Archidiacono seu ministris Ecclesie vestre predicte facere tenebamur et tenemur, dilacionem obtinuisse et habuisse profitemur, Promictentes vobis nos completuros et facturos, infra tempus moderandum, per vos nobis intimandum, post ingressum nostrum predictum, ea omnia et singula, et prout predecessores nostri facere consueverunt, vobis et Ecclesie Senonensi supradicte et ad hec vobis nos obligamus per presentes. In cuius rei testimonium sigillum nostrum presentibus licteris duximus apponendum. Datum apud Villam Cereis, die dominica post yemale festum beati Martini, Anno Domini millesimo CCC° vicesimo.